text: ” Ɗemngal ko daabaa pinal ”
text: #000000
text: Nde tawnoo so en Ƴeewii en Ƴeewtindiima wowlaango alkulal wooto waawa timmude, so ɗemngal waasiino woodde e hunuko. Ko ɗuum saabii wadde ɗemngal teddiniraa hitooji caňondirɗi, juɓɓuɗi, ɗi leňol fof haalata ina nanondira, paamondira e koye mumen. So goɗɗo janngii ngal walla ɓooyii wuurde e leňol goɗngol kadi, waawa ɗemngal mum, haa waya no jibinaaɗo e mumen nii.
  Hade naatde e mbunndi mbunndi ɗemngal, ina moƳƳa ndutto-ɗen e hitooji mahooji ɗemɗe.
text: #000008
text: Tuugaade e Dr. Hagège, ɗemɗiyanke, o wiyi ɗemɗe winndere ndee ina kasbee e ujunnaaje ɗiɗi ɗemngal. So en kasbii ɗemngal fof ina jogii ko famɗi alkule 25, ndeen hol no foti hunuko aadee yaltinta e hitooji so yimɓe ina kaala ɗemngal mumen : 25 * 2000 = 50.000 alkulal. Sikke alaa ko limoore heewnde sanne. Tee kunuɗe cawtinooje ɗee fof ko goote. Alaa ko yiyetee e majje ko heertii. Hunuko ko hunuko tan. Ko haalpulaar koo e sinuwaa koo fof, ko gootum. Kono gooto fof haalata ko ɗemngal, tee goɗɗo oo nanataa. Ko ɗuum addani en jaggude ɗemngal ko ňeeňal Alla. Wonaa neɗɗo tagani ɗum hoore mum. Sabu haa ɗoo ɗo ngon-ɗen, hay gooto meeɗaa nande leňol jooɗiima tafanii hoore mum ɗemngal kesal, woppii ngal haalatnoo ngal.
text: #000011
text: Janngoowo ɗemngal oo annda hakkunde ko winndetee tawa janngetaake e ko janngetee tawa winndetaake. Ɗum ko ngesa mawba, njaajba, tawoyteeba e fannu ɗemɗiyankaagal ganndiraaɗo baymaanaagal, tuugaade e dillo e mahngo ” moroho-phonologie “. Kala ko yowitii e doosɗe mbinndiin e njanngiin kelme ko ndee rogere ganndal ɗemɗiyankaagal tuugii. Kono heewɓe e janngooɓe pulaar ina njannga haatumeere ndee, kono mbaawaa tabitinde nde e doosɗe mbinndiin e njanngiin.
text: #000013
text: Ɗemngal fof kaaleteengal ina waɗi e nder njuɓɓudi mum ko wiyetee kelme, baɗe e lelngo konngol. Ɗee doge 3 mawɗe, e doosɗe celluka ɗemngal fof, kala janngoowo ɗemngal ina foti anndude ɗe, mbele ina waawa haalde e winndude ngaal ɗemngal no haanirta nii tuugaade e doosɗe maggal, keeriiɗe e maggal.
text: #000014
text: Hay so tawii mo janngaani ɗemngal mum ina waawi haalde ɗemngal mum, ɗuum ina woodi, kono won ko heewi ko o anndaa e maggal, tawde o janngaani binndol maggal, kadi o anndaa hay huunde e ňaawooje njuɓɓudi maggal e caňu maggal. Ko ɗum woni faayiida caggal waawde haalde, neɗɗo etoo kadi waawde winndude e janngude ɗemngal mum. Ko ndeen o hiɓindtoo no haanirta nii ɗemngal ngal, o waawa kadi huwtoraade ngal no haanirta. E ngoo tolno, jannguɗo e mo njanngaani ceertii. Jannguɗo ɗemngal ko waawi waɗde e ɗemngal koo, mo yettaaki e oon tolno feccintaa waɗde ɗum nii. Alaa ko haali noon, waɗde heen wiɗtooji, winndude heen defte, yuɓɓinde heen jeewte belɗi, degiiɗe.
  Sabu yiyde faayiida e dakamme gonɗo e waawde winndude e janngude ɗemngal mum, saabii haa eɗen ndeerɗina koreeji men e yaltude e humanbinnaagu. Ɓe njiya ngaluuji gonɗi e ɗemngal pulaar ɗii, e wonde ngal ɗemngal juɓɓungal caňingal. Tee kadi, enen fof, eɗen kawri ɓamtaare men yaawataa walla aaɓnotaako ɗoon ɗo en mbaɗtaani janngude e winndude ɗemngal.
text: #000015
text: Musidɓe tedduɓe, miɗo joortii ngol ɗoo taartaarol daɓɓol jowitiingol e mbaydi ɗemngal e sifaa kuuɓal, maa wonan en njogitaari moƳƳiri e anndude ɗemngal e ɓurde daranaade ɗum, teeŋti noon e ɗemngal men Pulaar. Ɗemngal jaajngal werto, keewngal wowlooɓe, ganniwal, ceerndungal aadee e kala ko wonaa aadee e nder doosɗe mum. Baawngal kadi jaɓɓaade kala sifaa ganndal e gannde kese.
text: #000016
text: Your email address will not be published. Required fields are marked *
text: #000019
text: Save my name, email, and website in this browser for the next time I comment.
text: #000020